આજકાલનો સમય સરસ વાતો કરાવે છે! એથી વિશેષ સરસ વિચારો કરાવે છે, આશા ‘ને વિશ્વાસ જગાડે છે! મુંબઈના સ્લમમાં એક ખોલીમાં મોટો થઈને ઇસરોમાં વિજ્ઞાની બન્યો એ પ્રથમેશ હિરવે કે અબ્દુલ કલામનું બાળપણ કેવું હતું? એ લોકો ટીવી ‘ને નેટ પર શું જોતા હતા? વ્યસ્ત વાલીઓ કહે છે એ બધું ઠીક, ‘ત્યાં’ના છોકરાં જેમ આગળ આવે છે એમ અમારાં છોકરાંય આગળ આવશે. ના, હવે સૂતી વખતે મમ્માઝ વાર્તાઓ નથી કહેતી. ટાઇમ જ કોની પાસે છે? અપવાદ રૃપ લઘુમતીને વંદન. હવે બાળકો રામાયણની કથા સાંભળીને મોટા નથી થતાં. સંસ્કાર? આ ગ્લોબલ-ઇકોનોમી છે. વિશ્વ એક થઈ ગયું છે અને આપણે ઘણુ આગળ આવવાનું છે. દૂર જવાનું છે. કેટલું આગળ? ‘ત્યાં’ જેટલું. દૂર એટલે ક્યાં? તો કહે ‘ત્યાં’.